Ms. Maj Britt Andersen

SV Group HR

Mr. Cees t Hart

President and CEO

Dragi svi,

Dana 17.11.2014 godine sam dobio otkaz iz „ekonomskih i organizacionih“ razloga u kompaniji Carlsberg BH.

Otkaz je uslijedio četiri dana nakon što sam informirao mog pretpostavljenog, da se slika optuženog ratnog zločinca Ratka Mladića, nalazi u prostorijama Carlberg Srbije.

Carlsberg kao multinacionalna korporacija ne može biti odgovoran ukoliko neko izloži sliku optuženog ratnog zločinca u prostorijama koje su u njihovom vlasništvu, sliku osobe koja je odgovorna za najstrašnije zločine poznate ljudskom rodu, ukoliko nisu bili upoznati sa tom činjenicom.

Međutim, Carlsberg kao multinacionala kompanija, mora preuzeti punu odgovornost ukoliko nakon što dobiju ovu informaciju, ipak odluči da otpuste žviždaća koji ih je upozorio na tu činjenicu.

Informirao sam vaše prethodnike u vezi mog slučaja. Dostavljam vam još jedanput sve potrebne informacije vezano za moj slučaj.

Ukoliko zanemarimo reakciju koju slika optuženog ratnog zločinca izaziva kod svakog normalnog ljudskog bića, zamolio bih vas da obratite posebnu pažnju na jednu izjavu u dostavljanoj dokumentaciji, koja je namjerno ignorisana od strane vaših prethodnika, iako jako glasno upozorava na diskriminaciju.

To je izjava tadašnjeg CEO Serbia Group da „samo muslimani rade u kancelariji u Sarajevu“. Mi više nismo bili ekonomisti, racunovođe, pravnici, marketinški ili prodajni stručnjaci. Mi više nismo bili uposlenici koji pokušavaju da urade najbolje što mogu i znaju. Mi više nismo bili osobe koje su ponosne što pripadaju Carlsberg svijetu. Bili smo samo muslimani. I to je jedina etiketa koja nam je pripadala, prema mišljenju odgovorne osobe unutar Carlsberg organizacije.

Zadnji puta kada smo etiketirani samo na osnovu naše religiozne pripadnosti, bio je početak 1992. Naša politička opredjeljenja, obrazovanje, pol, dob i dotadašnja životna iskustva nisu više bila bitna. Mi smo bili samo muslimani i sa tom etiketom bili smo legitimne mete.

U slučaju da ste bili iz Prijedora, sa tom etiketom, morali ste nositi bijelu traku oko ruke. Ukoliko ste bili žena sa tom etiketom, imali ste veliku šansu da završite u kampovima za silovanje. Ukoliko ste pak bili muškarac iz Srebrenice, sa tom etiketom, bili bi ubijeni i bačeni u masovnu grobnicu. Sve to pod nadzorom osobe čija slika je bila ponosno izložena u prostorijama Carlsberga Srbija.

Dvadeset godina nakon rata, ukoliko ste bili musliman u Carlsbergovom svijetu u Sarajevu, bili ste takođe „legitimna“ meta.

U vremenu koje je uslijedio, nakon što smo etiketirani kao muslimani, od četrnaest uposlenika u uredu Carlsberg BH u Sarajevu, devet uposlenika sa pogrešnim imenom je bilo ili otpušteno ili prisiljeno da ode. Svi su zamijenjeni sa uposlenicima koji nisu imali pomenutu etiketu. Ukoliko Carlsberg nije mogao nove uposlenike pronaći na lokalnom nivou, dovođeni su iz inostranstva. Niti jedan trošak po tom pitanju nije bio previsok.

Ukoliko vam je teško povjerovati u ove moje tvrdnje, dopustite da skinem dodijeljenu etiketu muslimana i otvoreno vam kažem kao ekonomista, da je objašnjanje o mom otkazu iz „ekonomskih i organizacionih razloga“ bezočna laž.

Dostavio sam vam sve podatke koji to dokazuju.

Ono što sam ja očekivao od poznate multinacionalne korporacije, gdje sam sa ponosom radio 8 godina, bila je brza i detaljna istraga vezana za moj prigovor. Bilo je potpuno suprotno od toga.

Osnov svake nepristrasne istrage je da se saslušaju obje strane i prikupe svi potrebni dokazi. Ovo je minimum koji je potreban da se uradi, kako bi se utvrdilo činjenicno stanje. Ja sam pak bio kontaktiran od strane Carlsberga, samo da me obavijeste da ne pišem CEO Carlsberg gruapcije, da ga ne uznemiravam.

Zašto vam ovo pišem?

Zato što izgleda da sam proveo 8 godina u kompaniji koja diskriminira ljude i želim da vam kažem da to nije bio dio dogovora kada sam se pridružio Carlsbergu. Ne želim da nosim taj teret na svojim leđima.

Osim toga imam dva sina koje moram naučiti šta je pravilno a šta nije. Jedini način koji je ispravan je pokazati na vlasititom primjeru. Napominjem da bi moja reakcija bi bila potpuno ista, ukoliko bih imao saznanje da je bilo koje drugo ljudsko biće, bilo koje nacionalnositi, diskriminirano unutar Carlsberg grupacije.

Nisam očekivao diskriminaciju, nepotizam, nacionalizam i obožavanje ratnih zločinaca od strane multinacionalne kompanije. Mi imamo mnogo lokalnih talenata koji su eksperti za iznad navedene oblasti.

Ljubazno bih vas zamolio da uspostavite proceduru koja ce spriječiti da se ovo što se desilo meni i mojim radnim kolegama, opet ponovi bilo kome od Carlsberg uposlnika. Nikada nikome u Carlsbergu svijetu. Nikada.

Molim vas nemojte mi reći da postoje procedure. Budući da ih nema. Čak i ako postoja, ne implementiraju se. Što dovodi do istog rezultata.

Svijet nije napravljen od stvari. Napravljen je od stvari koje su bitne. Ljudi su bitni.

Dopustite mi na kraju da vas informiram da je 22 novembra, 2017 godine, u Hagu, Medjunarodni sud za ratne zločine na područiju bivše Jugoslavije, proglasio Ratka Mladiće krivim za genocid i zločine protiv čovječnosti. Nadam se da njegova slika nije više u vašim prostorijama.

Lično vam želim mnogo uspjeha na novom poslu i nadam se da ćete napraviti razliku. Nadam se da ćete donijeti promjene svojim dolaskom.

Srdačan pozdrav.

Edin Hadžić